title: Komission täytäntöönpanoasetus (EU) 2019/1140, annettu 3 päivänä heinäkuuta 2019, EIP:n ja muiden sellaisten kansainvälisten rahoituslaitosten, joissa jokin jäsenvaltio on osakkaana, käyttöönottamia rahoitusvälineitä koskevien valvontakertomusten ja vuotuisten tarkastuskertomusten mallien vahvistamisesta Euroopan parlamentin ja neuvoston asetuksen (EU) N:o 1303/2013 mukaisesti

text:
                  4.7.2019

                  FI

                  Euroopan unionin virallinen lehti

                  L 180/15

         KOMISSION TÄYTÄNTÖÖNPANOASETUS (EU) 2019/1140,
         annettu 3 päivänä heinäkuuta 2019,
         EIP:n ja muiden sellaisten kansainvälisten rahoituslaitosten, joissa jokin jäsenvaltio on osakkaana, käyttöönottamia rahoitusvälineitä koskevien valvontakertomusten ja vuotuisten tarkastuskertomusten mallien vahvistamisesta Euroopan parlamentin ja neuvoston asetuksen (EU) N:o 1303/2013 mukaisesti
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan aluekehitysrahastoa, Euroopan sosiaalirahastoa, koheesiorahastoa, Euroopan maaseudun kehittämisen maatalousrahastoa ja Euroopan meri- ja kalatalousrahastoa koskevista yhteisistä säännöksistä sekä Euroopan aluekehitysrahastoa, Euroopan sosiaalirahastoa, koheesiorahastoa ja Euroopan meri- ja kalatalousrahastoa koskevista yleisistä säännöksistä sekä neuvoston asetuksen (EY) N:o 1083/2006 kumoamisesta 17 päivänä joulukuuta 2013 annetun asetuksen (EU) N:o 1303/2013 (1), sellaisena kuin se on muutettuna asetuksella (EU, Euratom) 2018/1046 (2), ja erityisesti sen 40 artiklan 1 kohdan neljännen alakohdan,
         on kuullut Euroopan rakenne- ja investointirahastojen yhteensovittamisesta vastaavaa komiteaa,
         sekä katsoo seuraavaa:

                     (1)

                     Asetuksen (EU) N:o 1303/2013, sellaisena kuin se on muutettuna asetuksella (EU, Euratom) 2018/1046, 40 artiklan 1 kohdan kolmannessa alakohdassa vahvistetaan vaatimus, jonka mukaan EIP:n ja muiden sellaisten kansainvälisten rahoituslaitosten, joissa jokin jäsenvaltio on osakkaana, on toimitettava mainitun asetuksen 124 artiklan ja Euroopan parlamentin ja neuvoston asetuksen (EU) N:o 1305/2013 (3) 65 artiklan mukaisesti nimetyille viranomaisille valvontakertomus, jossa esitetään kaikki maksatushakemukset, sekä komissiolle ja nimetyille viranomaisille ulkoisten tilintarkastajien laatima vuotuinen tarkastuskertomus.

                     (2)

                     Jotta voidaan varmistaa niiden tietojen johdonmukaisuus, laatu ja oikea-aikainen toimittaminen, jotka EIP tai muut sellaiset kansainväliset rahoituslaitokset, joissa jokin jäsenvaltio on osakkaana, toimittavat nimetyille viranomaisille ja komissiolle, erityisesti kun otetaan huomioon asetuksen (EU) N:o 1303/2013 127 artiklan 5 kohdassa ja Euroopan parlamentin ja neuvoston asetuksen (EU) N:o 1306/2013 (4) 9 artiklan 2 kohdassa tarkoitetun kertomuksen toimittamisen määräaika, olisi sekä valvontakertomukselle että vuotuiselle tarkastuskertomukselle vahvistettava vakiomuoto, johon sisältyvät rakennetta, ajoitusta ja sisältöä koskevat yhdenmukaiset vaatimukset.

                     (3)

                     Jotta nimetyt viranomaiset voisivat täyttää varmennuksia ja tarkastuksia koskevat velvoitteensa, on aiheellista, että EIP tai muut sellaiset kansainväliset rahoituslaitokset, joissa jäsenvaltio on osakkaana, toimittavat nimetyille viranomaisille tarvittavat asiakirjat.

                     (4)

                     Jotta nimetyt viranomaiset voivat tehokkaasti hyödyntää asetuksen (EU, Euratom) 2018/1046 282 artiklan 2 päivästä elokuuta 2018 alkaen sovellettavia uusia säännöksiä, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä,

               ON HYVÄKSYNYT TÄMÄN ASETUKSEN:

            1 artikla
            Valvontakertomuksen malli
            Asetuksen (EU) N:o 1303/2013 40 artiklan 1 kohdan kolmannessa alakohdassa tarkoitettu valvontakertomus on laadittava tämän asetuksen liitteessä I esitetyn mallin mukaisesti.

            2 artikla
            Vuotuisen tarkastuskertomuksen malli
            Asetuksen (EU) N:o 1303/2013 40 artiklan 1 kohdan kolmannessa alakohdassa tarkoitettu vuotuinen tarkastuskertomus on laadittava tämän asetuksen liitteessä II olevan mallin mukaisesti ja toimitettava nimetyille viranomaisille ja komissiolle viimeistään 31 päivänä joulukuuta viitetilivuoden päättymisen jälkeen.

            3 artikla
            Varmennuksia ja tarkastuksia varten tarvittavat asiakirjat
            EIP:n tai muiden sellaisten kansainvälisten rahoituslaitosten, joissa jokin jäsenvaltio on osakkaana, on toimitettava nimetyille viranomaisille kaikki saatavilla olevat asiakirjat, joita nämä viranomaiset tarvitsevat asetuksen (EU) N:o 1303/2013 125 artiklan 5 kohdassa ja 127 artiklassa sekä asetuksen (EU) N:o 1306/2013 9 ja 59 artiklan 1 kohdassa säädettyjen velvoitteiden täyttämiseen.

            4 artikla
            Voimaantulo
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä heinäkuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 320.

            (2)  Euroopan parlamentin ja neuvoston asetus (EU, Euratom) 2018/1046, annettu 18 päivänä heinäkuuta 2018, unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta (EUVL L 193, 30.7.2018, s. 1).

            (3)  Euroopan parlamentin ja neuvoston asetus (EU) N:o 1305/2013, annettu 17 päivänä joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).

            (4)  Euroopan parlamentin ja neuvoston asetus (EU) N:o 1306/2013, annettu 17 päivänä joulukuuta 2013, yhteisen maatalouspolitiikan rahoituksesta, hallinnoinnista ja seurannasta ja neuvoston asetusten (ETY) N:o 352/78, (EY) N:o 165/94, (EY) N:o 2799/98, (EY) N:o 814/2000, (EY) N:o 1290/2005 ja (EY) N:o 485/2008 kumoamisesta (EUVL L 347, 20.12.2013, s. 549).

            LIITE I

               Valvontakertomuksen malli

                        A.

                        Komissiolle esitettävään maksatushakemukseen liittyvä valvontakertomus: [viite] [suunniteltu päivämäärä]

                        B.

                        Päivämäärä, jona jäsenvaltio pyysi valvontakertomusta (vähintään kaksi kuukautta ennen edellä kohdassa A mainittua suunniteltua päivämäärää): [päiväys]

                        C.

                        Viiteajanjakso:

                                    1.

                                    Loppukäyttäjille suoritettujen maksujen kokonaismäärä ja asetuksen (EU) N:o 1303/2013 37 artiklan 7 kohdassa tarkoitetuissa tapauksissa loppukäyttäjien hyväksi suoritetut maksut ERI-rahastot sekä kansalliset julkiset ja yksityiset rahoitusosuudet eriteltyinä.

                                    2.

                                    Tappioihin liittyvien mahdollisten vakuusvaateiden täyttämiseksi tarkoitettu, ennalta tehtävän varovaisen riskinarvioinnin perusteella laskettu sekä voimassa olevien että jo erääntyneiden vakuussopimuksiin sidottujen varojen kokonaismäärä, joka kattaa suuren määrän uusia lainoja tai muita riskirahoitusvälineitä loppukäyttäjiin tehtäviä uusia investointeja varten ja jossa ilmoitetaan erikseen ERI-rahastot sekä kansalliset julkiset ja yksityiset rahoitusosuudet.

                                    3.

                                    Rahoitusvälineelle aiheutuneiden hallinnointikustannusten ja/tai rahoitusvälineen maksamien hallinnointipalkkioiden kokonaismäärä mainiten erikseen ERI-rahastot sekä kansalliset julkiset ja yksityiset rahoitusosuudet.

                                    4.

                                    Tilannekatsaus investointistrategian täytäntöönpanosta tai rahoitussopimuksessa määritetyt vastaavat asiakirjat.

                                    5.

                                    Tilanneanalyysi: toimenpideohjelmasta sidottujen määrien määrä ja maksut rahoituksenvälittäjille.

                                    6.

                                    Seurantatoimet ja niistä seuraavat jatkotoimet.

                                    7.

                                    Asetuksen (EU) N:o 1303/2013 43 artiklassa tarkoitetusta ERI-rahastoista rahoitusvälineisiin maksetusta tuesta johtuvat korot ja muut tuotot.

                                    8.

                                    Rahoitusvälineisiin takaisin maksettujen varojen määrä, joka on saatu sijoituksista tai vakuussopimuksiin sidottujen varojen vapauttamisesta, mukaan lukien pääoman takaisinmaksut sekä tuotot ja muut tulot, kuten asetuksen (EU) N:o 1303/2013 44 artiklassa tarkoitetut ERI-rahastoista maksetusta tuesta johtuvat korot, vakuuspalkkiot, osingot, pääomatulot tai muut investointien tuottamat tulot.

                  Liite: luettelo rahoitusvälineestä tukea saaville loppukäyttäjille suoritetuista maksuista, joiden summan olisi vastattava 1–2 kohdassa tarkoitettuja määriä, sekä 3 kohdassa tarkoitettujen määrien yksityiskohtainen erittely rahoitusvälineittäin.

            LIITE II

               Vuotuisen tarkastuskertomuksen malli

            1.   JOHDANTO
            1.1   Tiedot kertomuksen valmisteluun osallistuneesta ulkopuolisesta tarkastusyrityksestä.
            1.2   Viiteajanjakso (esim. 1. heinäkuuta N-1-30. kesäkuuta N)
            1.3   Tilintarkastuskertomuksen kattamat rahoitusvälineet/toimivaltuudet ja toimenpideohjelmat tai maaseudun kehittämisohjelmat. Tiedot siitä rahoitussopimuksesta, jota kertomus koskee (”rahoitussopimus”).
            2.   EIP:N/EIR:N TAI MUIDEN KANSAINVÄLISTEN RAHOITUSLAITOSTEN SISÄISTEN TARKASTUSJÄRJESTELMIEN TARKASTUS
            Tulokset ulkopuolisen tahon suorittamasta EIP:n tai muiden sellaisten kansainvälisten rahoituslaitosten, joissa jokin jäsenvaltio on osakkaana, sisäisen tarkastusjärjestelmän tarkastuksesta, jossa arvioidaan sisäisen tarkastusjärjestelmän rakennetta ja tehokkuutta ja joka kattaa seuraavat osatekijät:

                        2.1

                        Toimivaltuuksien hyväksymisprosessi

                        2.2

                        Rahoituksenvälittäjien arviointi- ja valintaprosessi: virallinen ja laadunarviointi

                        2.3

                        Rahoituksenvälittäjien kanssa toteutettavien liiketoimien hyväksymisprosessi ja asiaankuuluvien rahoitussopimusten allekirjoittaminen

                        2.4

                        Kun kyseessä on rahoitusosuus unionin tasolla perustettuihin rahoitusvälineisiin, mukaan lukien pk-yrityksiä koskevan aloitteen välineet ja, jos kyseessä on asetuksen (EU) N:o 1303/2013 39 a artiklan mukainen ERI-rahastojen ja ESIR-rahaston yhdistelmä, menettely välineen perustamiseksi asetuksen (EU) N:o 1303/2013 asiaa koskevissa artikloissa (esim. 39 artikla ja 39 a artikla) määriteltyjen sääntöjen mukaisesti.

                        2.5

                        Rahoituksenvälittäjien valvontaprosessit seuraavilta osin:

                                    2.5.1

                                    rahoituksenvälittäjien raportointi;

                                    2.5.2

                                    kirjanpitoaineiston säilyttäminen;

                                    2.5.3

                                    maksut loppukäyttäjille;

                                    2.5.4

                                    loppukäyttäjien tukikelpoisuus;

                                    2.5.5

                                    rahoituksenvälittäjien perimät hallinnointipalkkiot ja –kulut;

                                    2.5.6

                                    näkyvyyttä koskevat vaatimukset;

                                    2.5.7

                                    se, miten rahoituksen välittäjät panevat täytäntöön valtiontukia koskevat vaatimukset, ja maaseuturahaston tapauksessa (osittain vapautettu valtiontukisääntöjen soveltamisesta) rahastokohtaisten vaatimusten täytäntöönpano, mukaan lukien tarvittaessa tuen kasautumista koskevat säännöt;

                                    2.5.8

                                    sijoittajien eriytetty kohtelu (tarvittaessa);

                                    2.5.9

                                    asetuksen (EU) N:o 1303/2013 38 artiklassa säädettyjen verotusta koskevien vaatimusten noudattaminen sellaisina kuin ne ovat päivitettynä asetuksella (EU) 2018/1046.

                        2.6

                        Hallintoviranomaiselta saatujen maksujen käsittelyjärjestelmät.

                        2.7

                        Hallinnointikustannuksiin ja -palkkioihin liittyvien määrien laskentamenetelmät ja maksujärjestelmät.

                        2.8

                        Rahoituksenvälittäjille suoritettavien maksujen käsittelyjärjestelmät.

                        2.9

                        ERI-rahastoista rahoitusvälineisiin maksetusta tuesta johtuvien korkojen ja muiden tuottojen käsittelyjärjestelmät.

                  Edellä olevien 2.1–2.4 kohdan osalta ensimmäisen vuotuisen tarkastuskertomuksen toimittamisen jälkeen: tiedot ainoastaan käytössä olevien menettelyjen tai järjestelyjen päivityksistä tai muutoksista ja niiden arvioinnista seuraavia vuotuisia kertomuksia varten.
            Edellä olevien 2.5–2.9 kohdan osalta: asiaankuuluvat sisäiset järjestelmät ja prosessit kattaneessa tarkastuksessa suoritettujen testien tulokset.

                        2.10

                        Toimenpideohjelmaa suljettaessa viimeisen vuotuisen tarkastuskertomuksen on katettava 2.1–2.9 kohdassa mainittujen osatekijöiden lisäksi:

                                    2.10.1

                                    Sijoittajien eriytetyn kohtelun käyttö.

                                    2.10.2

                                    Saavutettu kerrannaissuhde verrattuna takuita antavien rahoitusvälineiden takuusopimuksissa sovittuun kerrannaissuhteeseen.

                                    2.10.3

                                    Pääomitettujen korkotukien tai vakuuspalkkiohyvitysten määrä asetuksen (EU) N:o 1303/2013 42 artiklan 1 kohdan c alakohdan mukaisesti.

                                    2.10.4

                                    Pääomitettujen hallintokustannusten ja -palkkioiden määrä asetuksen (EU) N:o 1303/2013 42 artiklan 2 kohdan mukaisesti.

                                    2.10.5

                                    Sulkutilille maksettu ohjelmavarojen osuus asetuksen (EU) N:o 1303/2013 42 artiklan 3 kohdan mukaisesti.

                                    2.10.6

                                    Asetuksen (EU) N:o 1303/2013 43 artiklassa tarkoitetusta ERI-rahastoista rahoitusvälineisiin maksetusta tuesta saatujen korkojen ja muiden tuottojen käyttö.

                                    2.10.7

                                    Sellaisten ERI-rahastoista maksetusta tuesta johtuvien varojen käyttö, jotka on maksettu takaisin rahoitusvälineille, tukikelpoisuusajan päättymiseen saakka ja järjestelyt, jotka on otettu käyttöön kyseisten varojen käyttämiseksi tukikelpoisuusajan päättymisen jälkeen asetuksen (EU) N:o 1303/2013 44 ja 45 artiklan mukaisesti.

                  3.   TARKASTUKSEN PÄÄTELMÄT
            3.1   Päätelmät siitä, voiko ulkopuolinen tarkastusyritys antaa sovellettavien sääntöjen mukaisesti kohtuullisen varmuuden EIP:n tai muiden kansainvälisten rahoituslaitosten, joissa jokin jäsenvaltio on osakkaana, käyttöönottaman sisäisen valvonnan järjestelmän rakenteesta ja tehokkuudesta 2 kohdassa tarkoitettujen seikkojen osalta.
            3.2   Suoritettuun tarkastustyöhön perustuvat havainnot ja suositukset
            Edellä olevien 3.1 ja 3.2 kohdan on perustuttava 2 kohdassa tarkoitetun tarkastustyön tuloksiin, ja niissä on otettava tarpeen mukaan huomioon samaan rahoitusvälineen täytäntöönpanosta vastaavaan elimeen ja/tai samoihin rahoitusvälineitä koskeviin toimivaltuuksiin kohdistettujen muiden kansallisten tai unionin tarkastusten tulokset.


title: Komission täytäntöönpanoasetus (EU) 2019/1141, annettu 3 päivänä heinäkuuta 2019, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  4.7.2019

                  FI

                  Euroopan unionin virallinen lehti

                  L 180/20

         KOMISSION TÄYTÄNTÖÖNPANOASETUS (EU) 2019/1141,
         annettu 3 päivänä heinäkuuta 2019,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/1996 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Yhdistyneiden kansakuntien turvallisuusneuvoston pakotekomitea päätti 28 päivänä kesäkuuta 2019 poistaa 13 kohtaa niiden henkilöiden ja yhteisöjen luettelosta, joiden varat ja muut taloudelliset resurssit olisi jäädytettävä.

                     (3)

                     Sen vuoksi asetuksen (EY) N:o 1210/2003 liitettä III olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liite III tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä heinäkuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EUVL L 169, 8.7.2003, s. 6.

            LIITE
            Poistetaan neuvoston asetuksen (EY) N:o 1210/2003 liitteestä III seuraavat kohdat:

                                       ”6.

                                       AGRICULTURAL NATIONAL ESTABLISHMENT IN ABU-GREIB. Osoite: Baghdad International Airport, General Street, Bagdad, Irak.”

                                       ”14.

                                       ANIMAL HEALTH DEPARTMENT. Osoite: P.O. Box 22055, Al-Shaikh Omar Street, Bagdad, Irak.”

                                       ”15.

                                       ARAB IRAQI COMPANY FOR LIVESTOCK DEVELOPMENT. Osoite: P.O. Box 29041, Bagdad, Irak.”

                                       ”38.

                                       GENERAL AGRICULTURAL ESTABLISHMENT IN DALMAG. Osoite: Ahrar, Kut, Irak.”

                                       ”39.

                                       GENERAL AGRICULTURAL ORGANIZATION IN KHALIS. Osoite: P.O. Box 564, Al-Khalis, Diala Muhafadha, Al-Khalis, Irak.”

                                       ”40.

                                       GENERAL ESTABLISHMENT FOR AGRICULTURAL ORGANIZATIONS. Osoite: P.O. Box 21015, Battawin, Bagdad, Irak.”

                                       ”47.

                                       GENERAL ESTABLISHMENT FOR STATE FARMS. Osoite: P.O. Box 21035, General Ramadi Street, entrance of Agaruf Street, Bagdad, Irak.”

                                       ”88.

                                       NAHRAWAN AGRICULTURAL ESTABLISHMENT. Osoite: P.O. Box 20195, New Baghdad, Nahrawan, Bagdad, Irak.”

                                       ”112.

                                       STATE AGRICULTURAL ESTABLISHMENT IN ISHAQI. Osoite: Dujail - Salah Eldin, Irak.”

                                       ”113.

                                       STATE AGRICULTURAL ESTABLISHMENT IN MUSSAYIB. Osoite: Mussayib Establishment, Babylon, Irak.”

                                       ”155.

                                       STATE ESTABLISHMENT OF AGRICULTURE IN DUJAILA / DUJAILA AGROINDUSTRIAL COMPLEX. Osoite: P.O. Box Aioroba, K 29 Oroba, Kut, Irak.”

                                       ”174.

                                       STATE ORGANIZATION FOR ANIMAL PRODUCTION. Osoite: Zafaraniya Area, near Post Office, Bagdad, Irak; P.O. Box 3073, Karadde Charkieya/Erkhaita, Bagdad, Irak.”

                                       ”180.

                                       STATE ORGANIZATION FOR FISHERIES (alias a) STATE FISHERIES ORGANIZATION, b) STATE ENTERPRISE FOR SEA FISHERIES, c) STATE ENTERPRISE FOR INLAND FISHERIES). Osoitteet: a) P.O. Box 3296, near Aqaba Bin Nafa Square, Bagdad, Irak; b) P.O. Box 260, Basrah, Irak.”